# Tabun C1

Tabun C1, o Tabūn C1, és el nom de catàleg d'un esquelet fòssil, també conegut com a Tabun 1, d'un Homo neanderthalensis de datació controvertida, que va ser trobat per Yusra, una dona local membre de l'equip de l'arqueòloga britànica Dorothy Garrod, a la cova que dona nom a la peça, la cova de Tabun, una de les quatre que formen el Jaciment paleontològic de les coves de Nahal Me'arot, en el vessant occidental del Mont Carmel, a Israel.
Les restes del Tabun C1, es conserven al Museu d'Història Natural, a Londres, on es van traslladar després de la campanya d'excavacions entre 1929-1934, organisme pel qual treballava Dorothy Garrot.

## Descripció

Les restes pertanyen, probablement, a una dona neandertal i d'aspecte gràcil, dins dels cànons de l'espècie. El crani presenta la dentició superior gairebé completa, excepte un dels tercers molars, i l'esquelet post cranial està gairebé complet.
El fòssil va ser descrit per primera vegada per T. D. McCown i A. Keith el 1939. Prèviament, Dorothy Garrod i Dorothea Bate van datar els nivells i van estudiar l'arqueologia i fauna de la zona.

## Datació

La datació ha variat al llarg del temps, estant acceptat per molts entre 50 i 120 mil anys. Existeixen dificultats per a una datació precisa de Tabun 1, podent-se indicar un rang de 143 ± 37 ka (abreviatura de kiloany= un miler d'anys) segons uns autors, 50-122 ka segons uns altres, i fins i tot datació per sèries d'urani que el situen en 34 ± 5 ka. Aquesta última discutida per alguns en haver-se fet amb ossos que podrien haver estat adquirint urani durant el seu enterrament.
Quan Dorothy Garrot va realitzar l'excavació de la cova Tabun va atribuir l'esquelet al nivell C, ja que es trobava a la frontera entre aquest nivell i el B, si bé es tenia constància que l'enterrament es va realitzar en temps del nivell B.

## Vegeu també

* Llista de fòssils humans

## Referències

* 1 2 Smithsonian National Museum of Natural History. «Tabun 1» (en anglés). What does it mean to be human?. [Consulta: 22 novembre 2016].
* ↑ (El Zaatari 2007, pàg. 59-61)
* ↑ (Tattersall 1999, p. 102)
* ↑ Tillier, Anne-Marie «The Tabun C1 Skeleton: A Levantine Nearderthal?» (en anglés). Journal of The Israel Prehistoric Society Volum 35. מתקופת האבן, ל"ה, 2005, pàg. 439-450. ISSN: 0334-3839. JSTOR: 23383575 [Consulta: 22 novembre 2016].
* 1 2 «Mugharet et-Tabun(Layer C)» (en anglés/ japonès). Catalogue of Fossil Hominids: Database. Arxivat de l'original el 2016-04-22. [Consulta: 22 novembre 2016].
* ↑ «The Stone Age of Mount Carmel II: the fossil human remains from the Levalloiso-Mousterian» (en anglés). Proceedings of the Prehistoric Society. Volum 6. Oxford University Press, 1939, pàg. 390 y làm. XXVIII fig. 247 [Consulta: 22 novembre 2016].
* ↑ Alfredo Coppa, Rainer Grün, Chris Stringer, Stephen Eggins, Rita Vargiu «Newly recognized Pleistocene human teeth from Tabun Cave, Israel» (en anglés). Journal of Human Evolution. Volum 49 nº 3, 2005, pàg. 301–315. DOI: 10.1016/j.jhevol.2005.04.005. ISSN: 0047-2484.
* ↑ Henry P. Simpson, John J. Schwarcz, Christopher B. Stringer «Neanderthal skeleton from Tabun: U-series data by gamma-ray spectrometry» (en anglés). Journal of Human Evolution Volum 35 nº 6, 1998, pàg. 635-645. DOI: 10.1006/jhev.1998.0252. ISSN: 0047-2484.
* ↑ Millard AR & Pike AWG «Uranium-series dating of the Tabun Neanderthal: a cautionary note Volum 35» (en anglés). Journal of Human Evolution, 1999, pàg. 581-585. ISSN: 0047-2484.
* ↑ (Tattersall 1999, p. 154)

## Bibliografia

* El Zaatari, Sireen. Ecogeographic Variation in Neandertal Dietary Habits: Evidence from Microwear Texture Analysis (en inglés), 2007 [Consulta: 22 novembre 2016].
* Tattersall, Ian. The Last Neandertal: The Rise, Success, and Mysterious Extintion of Our Closest Human Relatives (en anglés). Nova York, NY: Westview Press, 1999. ISBN 0-8133-3675-9.

## Bibliografia addicional

* Broadfield, Erik. The Shanidar Neandertals. Academic Press, 1983. La versió en línia ofereix una vista parcial del llibre.

## Enllaços externs

* «Imatges de Tabun 1, Homo neanderthalensis». Arxivat de l'original el 2013-08-16. [Consulta: 22 novembre 2016].